उज्बेकिस्तान को 22-0 से हराया, अनु ने दागे छह गोल
जापान के काकामीगहारा में चल रहे महिला जूनियर एशिया हॉकी कप में भारतीय टीम ने जीत के साथ आगाज किया है। शनिवार को खेले गए लीग मैच में भारत ने उज्बेकिस्तान को से हराया। भारत के लिए हाफ टीम तक 10-0 से आगे 11 जून
भारतीय हॉकी टीम ने जूनियर एशिया कप (गर्ल्स) में धमाकेदार आगाज किया है। टीम ने अपने पहले मुकाबले में उज्बेकिस्तान को 22-0 के बड़े अंतर से हराया।
जापान के काकामीगहारा शहर में चल रहे इस टूर्नामेंट में भारतीय लड़कियों ने पहले हाफ में 12 और दूसरे हाफ में 10 गोल दागे। आगे पढ़िए मैच रिपोर्ट...
अनु ने छह गोल दागे, मुमताज-दीपिका की स्टिक से चार-चार गोल आए
अपने पहले मुकाबले में भारतीय खिलाड़ियों ने गोल की झड़ी लगा दी। अनु (13वें, 29वें, 30वें, 38वें, 43वें और 51वें मिनट में) ने छठ गोल दागे, जबकि मुमताज खान (6वें, 44वें, 47वें और 60वें मिनट में) और दीपिका (32वें, 44वें, 46वें और 57वें मिनट में) ने एक समान चार-चार गोल किए।
वैष्णवी (तीसरे, 56वें) , सुनीलता टोप्पो (17वें, 17वें मिनट में), दीपिका सोरेंग (17वें और 17वें मिनट में) ने दो-दो गोल किए। मंजू चौरसिया (26वें मिनट में), नीलम (47वें मिनट में) की स्टिक से एक गोल आया।
10 टीमें ले रही हैं भाग
11 जून तक चलने वाले इस टूर्नामेंट 10 टीमें भाग ले रही हैं। भारतीय टीम के साथ ही चार अन्य टीमों को उनकी वर्ल्ड रैकिंग के आधार पर अंडर -21 हॉकी टूर्नामेंट में सीधा प्रवेश मिला है, जिनमें चीन, कोरिया, जापान और मलेशिया की टीमें शामिल हैं। जबकि बाकी पांच टीमें कजाकिस्तान, हांगकांग, चीनी ताइपे, उज्बेकिस्तान और इंडोनेशिया ने पिछले साल अक्टूबर में कजाकिस्तान में आयोजित महिला जूनियर कप के जरिए इस टूर्नामेंट में क्वालिफाई किया है।
भारतीय टीम पूल ए में शामिल
भारतीय टीम को पूल A में मलेशिया, चीनी ताइपे, दक्षिण कोरिया और उज्बेकिस्तान के साथ रखा गया है। वहीं, पूल B में जापान, कजाकिस्तान, हांगकांग, इंडोनेशिया और मौजूदा चैंपियन चीन शामिल है। अपने-अपने ग्रुप में आगे रहने वाली टीमें सेमीफाइनल में जाएगी। जबकि तीसरे और चौथे स्थान पर रहने वाली टीमें पांचवीं से आठवीं रैंक के क्लासिफिकेशन के लिए खेलेंगी। दोनों पूल में पांचवें स्थान पर रहने वाली टीमें 9वें और 10वें स्थान के लिए एक दूसरे से भिड़ेंगी।